stanford-oval/wikipedia huggingface dataset:
אליפות צרפת הפתוחה 2007
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
בוב בריאן ומייק בריאן (ארצות הברית ארצות הברית), מנצחי תחרות 2003, הודחו ברבע הגמר
יונס ביורקמן (שוודיה שוודיה) ומקס מירני (בלארוס בלארוס), מנצחי תחרויות 2005-2006, הודחו ברבע הגמר
מרטין דם (צ'כיה צ'כיה) ולאנדר פאיס (הודו הודו), הודחו בסיבוב השני
פבריס סנטורו (צרפת צרפת) וננד זימוניץ' (סרביה ומונטנגרו סרביה ומונטנגרו), הודחו בחצי הגמר
פול הנלי (אוסטרליה אוסטרליה) וקווין אולייט (זימבבואה זימבבואה), הודחו בסיבוב השני
מארק נוולס (איי בהאמה איי בהאמה) ודניאל נסטור (קנדה קנדה), ניצחו בתחרות
אנדי רם ויוני ארליך (ישראל ישראל), הודחו בסיבוב השלישי
סימון אספלין (שוודיה שוודיה) ויוליאן נובל (אוסטריה אוסטריה), הודחו בסיבוב השלישי
לוקאש דלוחי ופבל ויזנר (צ'כיה צ'כיה), הפסידו במשחק הגמר
מיכאל לודרה וארנו קלמן (צרפת צרפת), הודחו בסיבוב השלישי
אנדריי פאבל (רומניה רומניה) ואלכסנדר ואסקה (גרמניה גרמניה), הודחו בסיבוב השלישי
מריוש פירסטנברג ומרצ'ין מטקובסקי (פולין פולין), הודחו בסיבוב הראשון
איב אלגרו (שווייץ שווייץ) וג'ים תומאס (ארצות הברית ארצות הברית), הודחו בסיבוב השני
אשלי פישר (אוסטרליה אוסטרליה) וטריפ פיליפס (ארצות הברית ארצות הברית), הודחו בסיבוב הראשון
טוד פרי (אוסטרליה אוסטרליה) ווסלי מודי (דרום אפריקה דרום אפריקה), הודחו בסיבוב הראשון
מרטין גרסיה וסבסטיאן פרייטו (ארגנטינה ארגנטינה), הודחו בסיבוב השני
מנצחי תחרות 2006 יונס ביורקמן (שוודיה שוודיה) ומקס מירני (בלארוס בלארוס) הודחו ברבע הגמר. במשחק הגמר מארק נוולס (איי בהאמה איי בהאמה) ודניאל נסטור (קנדה קנדה) נפגשו עם לוקאש דלוחי ופבל ויזנר (צ'כיה צ'כיה) וניצחו ב-3 מערכות.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
ליזה ריימונד (ארצות הברית ארצות הברית) וסמנתה סטוסור (אוסטרליה אוסטרליה), מנצחות תחרות 2006, הודחו בחצי הגמר
קארה בלאק (זימבבואה זימבבואה) וליזל הובר (דרום אפריקה דרום אפריקה), הודחו בחצי הגמר
ין דזה וג'נג ג'יה (הרפובליקה העממית של סין הרפובליקה העממית של סין), הודחו בסיבוב הראשון
קבטה פשקה (צ'כיה צ'כיה) ורנה סטאבס (אוסטרליה אוסטרליה), הודחו בסיבוב השלישי
ג'אן יונגז'אן וג'וואנג ג'יאז'ונג (טאיוואן טאיוואן), הודחו ברבע הגמר
אנה-לנה גרונפלד (גרמניה גרמניה) ופאולה סוארס (ארגנטינה ארגנטינה), הודחו בסיבוב הראשון
קטרינה סרבוטניק (סלובניה סלובניה) ואי סוגיאמה (יפן יפן), הפסידו במשחק הגמר
אנבל מדינה גאריגס ווירחיניה רואנו פסקואל (ספרד ספרד), הודחו ברבע הגמר
ילנה ליחובצבה וילנה וסנינה (רוסיה רוסיה), הודחו בסיבוב הראשון
ז'נט הוסרובה (סלובקיה סלובקיה) ומייגן שונסי (ארצות הברית ארצות הברית), הודחו ברבע הגמר
שחר פאר (ישראל ישראל) ודינארה סאפינה (רוסיה רוסיה), הודחו בסיבוב השלישי
וניה קינג (ארצות הברית ארצות הברית) וילנה קוסטניץ'-טושיץ' (קרואטיה קרואטיה), הודחו בסיבוב הראשון
טטיאנה גרבין (איטליה איטליה) ומיילן טו (ארצות הברית ארצות הברית), הודחו בסיבוב הראשון
?
ורה דושבינה (רוסיה רוסיה) וטטיאנה פרבייניס (אוקראינה אוקראינה), הודחו בסיבוב השלישי
מריה אלנה קמרין (איטליה איטליה) וג'יסלה דולקו (ארגנטינה ארגנטינה), הודחו ברבע הגמר
אליסיה מוליק (אוסטרליה אוסטרליה) ומרה סנטאנג'לו (איטליה איטליה), ניצחו בתחרות
מנצחות תחרות 2006 ליזה ריימונד (ארצות הברית ארצות הברית) וסמנתה סטוסור (אוסטרליה אוסטרליה) הודחו בחצי הגמר. במשחק הגמר אליסיה מוליק (אוסטרליה אוסטרליה) ומרה סנטאנג'לו (איטליה איטליה) נפגשו עם קטרינה סרבוטניק (סלובניה סלובניה) ואי סוגיאמה (יפן יפן) וניצחו בשתי מערכות.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
ליזה ריימונד ובוב בריאן (ארצות הברית ארצות הברית), הודחו ברבע הגמר
ליזל הובר (דרום אפריקה דרום אפריקה) וקווין אולייט (זימבבואה זימבבואה), הודחו ברבע הגמר
פרנצ'סקה סקיאבונה (איטליה איטליה) ויונס ביורקמן (שוודיה שוודיה), לא השתתפו בתחרות
קבטה פשקה ומרטין דם (צ'כיה צ'כיה), הודחו בסיבוב הראשון
ין דזה (הרפובליקה העממית של סין הרפובליקה העממית של סין) ומארק נוולס (איי בהאמה איי בהאמה), הודחו בחצי הגמר
קטרינה סרבוטניק (סלובניה סלובניה) וננד זימוניץ' (סרביה ומונטנגרו סרביה ומונטנגרו), מנצחי תחרות 2006, הפסידו במשחק הגמר
ג'אן יונגז'אן (טאיוואן טאיוואן) ומייק בריאן (ארצות הברית ארצות הברית), הודחו בסיבוב הראשון
נטלי דשי (צרפת צרפת) ואנדי רם (ישראל ישראל) ניצחו בתחרות
מנצחי תחרות 2006 קטרינה סרבוטניק (סלובניה סלובניה) וננד זימוניץ' (סרביה ומונטנגרו סרביה ומונטנגרו) נפגשו במשחק הגמר עם נטלי דשי (צרפת צרפת) ואנדי רם (ישראל ישראל) והפסידו בשתי מערכות.
התחרות > ישראל ברולאן גארוס

שחר פאר השתתפה בתחרות הנשים וזכתה במקום 15 בדירוג. בסיבוב הראשון והשני היא ניצחה בשתי מערכות. בסיבוב השלישי היא שיחקה נגד קטרינה סרבוטניק מסלובניה וניצחה ב-3 מערכות. בסיבוב הרביעי היא הפסידה לסבטלנה קוזנצובה מרוסיה ב-3 מערכות.
ציפי אובזילר השתתפה בתחרות הנשים ניצחה בסיבוב הראשון והודחה בסיבוב הראשון לאחר הפסד בשתי מערכות.
אנה סמשנובה השתתפה בתחרות הנשים והפסידה בסיבוב הראשון.
אנדי רם ויוני ארליך דורגו במקום ה-7 בתחרות זוגות גברים. הם ניצחו בסיבוב הראשון והשני, אך הודחו בסיבוב השלישי.
שחר פאר השתתפה גם בתחרות זוגות נשים לצד דינארה סאפינה מרוסיה והן דורגו במקום ה-11. הן ניצחו בסיבוב הראשון והשני בשתי מערכות. בסיבוב השלישי הן נפגשו עם הזוג שהיה מדורג במקום מס' 7 בתחרות והפסידו בשתי מערכות.
ציפי אובזילר השתתפה בתחרות זוגות נשים לצד יקטרינה ביצ'קובה מרוסיה. הזוג הודח בסיבוב הראשון לאחר הפסד בשתי מערכות.
אנדי רם שיחק בתחרות זוגות מעורבים לצד נטלי דשי מצרפת והם זכו למקום מס' 8 בדירוג. הם ניצחו בסיבובים הראשונים. ברבע הגמר הם נפגשו עם הזוג שהיה מדורג במקום השני בתחרות וניצחו אותו בשתי מערכות. גם בחצי הגמר הם ניצחו בשתי מערכות. במשחק הגמר הם נפגשו עם מנצחי תחרות 2006 וניצחו אותם בשתי מערכות. בכך אנדי רם היה הטניסאי הישראלי הראשון שזה בתחרות רולאן גארוס.
רפאל נדאל, מנצח התחרות
ז'וסטין הנין, מנצחת התחרות
אולגה וינטרברג

אולגה וינטרברג ראשונה משמאל עם נבחרת ישראל בהלסינקי 1952
אולגה וינטרברג יושבת במרכז עם נבחרת ישראל לפני היציאה להלסינקי, 1952
אולגה וינטרברג (צ'כית: Olga Winterberg;‏ 3 במאי 1922– 15 בדצמבר 2010) הייתה אתלטית ישראלית. אלופת ישראל ושיאנית ישראל בזריקת דיסקוס, במשך כ-25 שנים ובהדיפת כדור ברזל, זכתה ב-16 תוארי אליפות ישראל, 11 פעמים אלופת ישראל בזריקת דיסקוס, 4 פעמים אלופת ישראל בהדיפת כדור ברזל ופעם אחת אלופת ישראל בהטלת כידון אלופת המכביה ושיאנית המכביה במקצועות אלה. ייצגה את ישראל באולימפיאדה (הלסינקי 1952).
ביוגרפיה

וינטרברג נולדה וגדלה בצ'כיה. היא הייתה אלופת צ'כיה בזריקת דיסקוס. היא התחתנה עם אלכסנדר וינטרברג, דוקטור לכימיה ועלתה איתו לארץ בסוף שנת 1949. היא התאמנה בקבוצת מכבי חיפה ובהמשך עבדה כמורה לחינוך גופני. היא אם לשתי בנות.
ביוגרפיה > 1950

בתחרויות האתלטיקה של המכביה השלישית שנערכו בתל אביב באוקטובר 1950 זכתה ויטנברג במדליית כסף בהדיפת כדור ברזל בתוצאה של 10.15 מטר, אחרי רעיה ברונשטיין (10.27 מטר) ולפני עטרה פולונסקי (9.86 מטר).
ביוגרפיה > 1952 > אולימפיאדת הלסינקי

באולימפיאדת הלסינקי (1952) סיימה וינטרברג במקום 19 בזריקת דיסקוס בתוצאה של 35.79 מטר.
ביוגרפיה > 1953 > מדליית זהב במכביה

בתחרות האתלטיקה של המכביה הרביעית שנערכה ברמת גן בשנת 1953 זכתה וינטרברג בשתי מדליות, זהב וכסף. מדליית זהב, בהדיפת כדור ברזל בתוצאה של 11.30 מטר, לפני שמחה לוי (9.78 מטר) ופנטורין (9.59 מטר), שתיהן מישראל. מדליית כסף, בזריקת דיסקוס בתוצאה של 34.35 מטר, אחרי עטרה פולונסקי (35.28 מטר) ולפני מרים גולדפיין מישראל (29.92 מטר).
ביוגרפיה > 1955

באליפות ישראל באתלטיקה שנערכה בתל אביב ביוני 1955 זכתה וינטרברג בשתי מדליות זהב, הדיפת כדור ברזל בתוצאה של 11.08 מטר ובזריקת דיסקוס בתוצאה של 37.57 מטר.
ביוגרפיה > 1956

באליפות ישראל באתלטיקה שנערכה בסוף יוני 1956 זכתה וינטרברג בשתי מדליות זהב, בהדיפת כדור ברזל בתוצאה של 11.75 מטר ובזריקת דיסקוס בתוצאה של 39.32 מטר, לפני שמחה לוי ממכבי הצפון תל אביב (29.10 מטר). חודש וחצי לאחר מכן, בתחרות שנערכה באיסטנבול שבטורקיה באוגוסט היא זכתה בשתי מדליות זהב, בזריקת דיסקוס בתוצאה של 40.88 מטר ובהדיפת כדור ברזל בתוצאה של 11.64 מטר.
ביוגרפיה > 1959

בתחרות שנערכה באצטדיון המכביה בתל אביב בנובמבר 1959 זכתה וינטרברג במדליית זהב, בהדיפת כדור ברזל בשיא מכבי חדש של 11.94 מטר.
ביוגרפיה > 1960

בתחרות הכנה למשחקים האולימפיים שנערכה באצטדיון המכביה ב-21 במאי 1960 זכתה וינטרברג בזריקת דיסקוס בשיא ישראלי חדש של 43.03 מטר. שיא זה נשבר לאחר 8 שנים (בשנת 1968) על ידי ליאורית דניאל (43.16 מטר). באליפות מכבי, שנערכה באצטדיון המכביה בסוף יוני אותה שנה היא זכתה בשתי מדליות זהב, בהדיפת כדור ברזל בתוצאה של 11.92 מטר ובזריקת דיסקוס בתוצאה של 42.95 מטר.
באוגוסט 1960 עברה וינטרברג לקבוצת הפועל חיפה.
ביוגרפיה > 1961

בתחרות האתלטיקה של המכביה השישית שנערכה ברמת גן בשנת 1961 זכתה וינטרברג בשתי מדליות, זהב וכסף. מדליית זהב, בזריקת דיסקוס בשיא מכביה חדש של 40.45 מטר, לפני שמחה לוי (34.88 מטר) ואילה חצרוני (34.51 מטר) ובמדליית כסף, בהדיפת כדור ברזל בתוצאה של 12.27 מטר, אחרי אילה חצרוני שקבעה שיא מכביה חדש של 12.92 מטר ולפני אביבה ליכטבלאו-בלס (11.85 מטר), שלושתן מישראל.
בתחרות שנערכה בחיפה במאי 1962 קבעה וינטרברג בזריקת דיסקוס שיא הפועל חדש של 41.30 מטר.
בתחרות האתלטיקה של המכביה השביעית שנערכה ברמת גן בשנת 1965 זכתה וינטרברג במדליית זהב בזריקת דיסקוס בתוצאה של 42.09 מטר, לפני ליאורית דניאל מישראל (39.02 מטר) וא. דיקבה מאיטליה (36.79 מטר).
בשנת 1965, בגיל 42, פרשה וינטרברג מספורט תחרותי.
תארים והישגים

באירוע הצדעה לנשים בספורט, שהתקיים במסגרת הפסטיבל הבינלאומי "פמינה 2001" זכתה ויטנברג לכבוד.
בשנת 2006 זכתה וינטרברג בפרס יקירת חיפה.
שיאים אישיים

ריצת 100 מטר: 12.8 שניות
קפיצה לרוחק: 5.08 מטר
זריקת דיסקוס: 43.03 מטר (1960)
הדיפת כדור ברזל: 12.27 מטר (1961)
הערות שוליים

↑  באליפות ישראל באתלטיקה: אולגה וינטרברג נוצחה לראשונה אחרי 25 שנה, דבר, 11 ביולי 1965
↑  מי מחזיק במספר התארים הרב ביותר, מעריב, 16 ביולי 1971
↑  מהנדס חיפני עורר מצוד על נאצי שדן אותו למות -, מעריב, 23 בספטמבר 1962
↑  באליפות ישראל שנערכה ביום ו' ואתמול בת"א, דבר, 19 ביוני 1955
↑  2 שיאים לבוגרות באליפות ישראל בא"ק, דבר, 1 ביולי 1956
↑  שלוש מדליות זהב לישראל בתורכיה, דבר, 14 באוגוסט 1956
↑  שיא חדש של וינטרברג, מעריב, 15 בנובמבר 1959
↑  י. פורת, קפיצה ניפלאה של גרודז'ינובסקי, מעריב, 22 במאי 1960
↑  יעקב בר-און, ליאורית דניאל תקבל גביע מאולגה וינטרברג, דבר, 15 באפריל 1968
↑  אילנה אדיר גמאה 100 מ' ב-12.2 ש' באליפות מכבי בא"ק, דבר, 26 ביוני 1960
↑  וינטרברג עברה להפועל "בגלל חוסר תשומת לב", מעריב, 18 באוגוסט 1960
↑  וינטרברג שיפרה שיא הפועל - 41.30, מעריב, 20 במאי 1962
↑  אהרן להב, באי סדר נפתחו תחרויות האתלטיקה, דבר, 27 באוגוסט 1965
↑  מעריב לספורטאים - אלופי המכביה ה-7, מעריב, 1 בספטמבר 1965
↑  אולגה וינטרברג הסיום היפה, מעריב, 3 בספטמבר 1965
↑  חיפה מצדיעה לנשים בספורט, באתר עיריית חיפה
↑  18 יקירי חיפה לשנת תשס"ו 2006, 12 בספטמבר 2006
|  משלחת ישראל לאולימפיאדת הלסינקי (1952)  |
| --- | --- | --- |
|  אתלטיקה | אוריון גלין גלר • אריה גליק • לאה זמרי • אולגה וינטנברג • דוד טבק • תמר מטל-שומכר • אריה קלינשטוב-נוה |  |
|  כדורסל | דני ארז • משה דניאל • יהודה וינר • מרסל חפץ • פרדי כהן • עמוס לין • זכריה עופרי • אליהו עמיאל • ראובן פכר • מנחם קורמן • רלף קליין • שמעון שלח • אברהם שניאור (מאמן: מוריס רסקין) |  |
|  קליעה | אלכס אלירז • דב בן-דב • שמואל לביב-לובין • צבי פנקס |  |
|  קפיצה למים | יואב רענן |  |
|  שחייה | נחום בוך |  |
שדולת הנשים בישראל

| --- | --- |

 התאגדות:  עמותה
 מדינה:  ישראל 
 מטה הארגון:  תל אביב-יפו, רמת גן 
 תקופת הפעילות:  1984–הווה (כ־41 שנים) 
 www.iwn.org.il
 
שדולת הנשים בישראל היא עמותה פמיניסטית שהוקמה בשנת 1984 כארגון זכויות הפועל לקידום מעמד האישה באמצעות פעילות ציבורית, לובי לקידום חקיקה בכנסת ופעולות חינוכיות ומחקריות.
מייסדת השדולה ומי ששימשה כיו"ר הארגון, פרופ' אליס שלוי זכתה על כך בשנת 2007 בפרס ישראל על מפעל חיים, וכיהנה עד פטירתה בשנת 2023 כנשיאת כבוד של השדולה.
השדולה זכתה למספר רב של הישגים במהלך השנים. ידוע במיוחד הוא תפקידה המוביל בחקיקת חוק שוויון ההזדמנויות בעבודה, החוק לאיסור הטרדה מינית, וכן העתירה בעניין אליס מילר, שסללה את הדרך לנשים בצה"ל, לשרת בתפקידי לוחמות.
פעילות השדולה

השדולה דוגלת בפמיניזם ליברלי, ועל כך ספגה במהלך השנים ביקורת מצד זרמים פמיניסטיים אחרים. ידועה במיוחד הביקורת שנמתחה על פעילות השדולה לקידום מספר הנשים המתמנות לתפקידי דירקטוריות בחברות ציבוריות (ראו בג"ץ הדירקטוריונים), מאבק, שנטען שהוא רלוונטי למספר נשים מועט יחסית, רובן ככולן ממעמד כלכלי גבוה. חלק מהעובדות והפעילות הראשונות בעמותה, למשל, ד"ר נטע זיו מאוניברסיטת תל אביב ועו"ד רחל בנזימן (לימים מנכ"לית האגודה לזכויות האזרח), פרשו במהלך השנים מפעילות בשדולה בשל ביקורת זו על פעילותה.
במסגרת המיזם הבינלאומי "קטליסט" מבוצע מפקד על ידי מחלקת המחקר בשדולת הנשים בישראל בשיתוף עם מכון המחקר גיאוקרטוגרפיה כדי לקבוע את מצב השתלבות נשים בדרגות הבכירות של עולם העסקים בישראל.
בשנת 2008, עתרה השדולה לבג"ץ, בפרשת מינוי מנכ"ל הרשות למלחמה בסמים ואלכוהול, בבג"ץ יעל ארן נגד ממשלת ישראל. במסגרת פרשה זו, ועדת איתור למינוי מנכ"ל הרשות למלחמה בסמים, דירגה את יעל ארן במקום הראשון כמועמדת לתפקיד מנכ"ל הרשות, והציבה את יאיר גלר במקום השני. ברם, מנכ"ל משרד ראש הממשלה, רענן דינור, בחר דווקא את גלר לתפקיד. בעקבות עתירת השדולה, קבע בג"ץ כי יש לבטל את המינוי, ולהחזיר את הנושא ללשכת ראש הממשלה. בבדיקה חוזרת הוחלט שוב למנות את גלר לתפקיד. שדולת הנשים עתרה בשנית נגד המינוי, אך עתירתה נדחתה.
בשנת 2012, היה הארגון בין יוזמי הקמת קואליציית שותפות.
באוגוסט 2019 עתרה השדולה לבית המשפט לעניינים מנהליים נגד הופעת הזמר מוטי שטיינמץ, שיועדה עבור הציבור החרדי בעיר עפולה, כשהמארגנים תכננו לקיימה בהפרדה מגדרית. המשיבה, עיריית עפולה, שהשתתפה במימון ההופעה, הסכימה שההפרדה המגדרית אסורה, אך טענה, שאינה יכולה או מחויבת למנוע אותה. השופט יונתן אברהם אסר לקיים את ההופעה ללא פקחים מטעם העירייה, שימנעו הפרדה מגדרית בסיוע המשטרה. בעקבות כך ביטל שטיינמץ את ההופעה. לאחר עתירה נוספת, שהגיש משה ארבל לאותו בית משפט, החזיר השופט עיילבוני את ההחלטה לעירייה, וההופעה התקיימה בהפרדה כמתוכנן. בדיון, שהתנהל בעיצומה של ההופעה, ביטל בג"ץ את ההחלטה השנייה מהסיבה שניתנה בחוסר סמכות, אך ההופעה כבר עמדה לקראת סיומה, ולפיכך הייתה חסרת משמעות. עתירת השדולה עוררה ביקורות על ההתעלמות מרצונן של נשים חרדיות, והעיסוק הגובר במגזר החרדי, תוך התעלמות מהפרדה מגדרית במגזר הערבי או הבדואי בישראל, אך גם לתמיכה מפוליטיקאים שונים.
פעילות השדולה > מימון

השדולה ממומנת מכספי תרומות של קרנות ויחידים. בעבר תומכת מרכזית וקבועה של השדולה הייתה הקרן החדשה לישראל, אולם הסירה תמיכתה. מחזור הפעילות של השדולה לשנת 2007 היה 3.3 מיליון שקל ונאספו תרומות בגובה 3.7 מיליון שקל. הוצאות הנהלה וכלליות היו 335 אלף שקל שהם כ-10% מהמחזור. חלק מפעילות השדולה מתבצע בשיתוף פעולה עם קליניקות משפטיות הפועלות בבתי-ספר למשפטים. בנוסף, יחד עם צוות השדולה, נרתמים לעשייה מאות מתנדבים, ואגודת הידידות והידידים של השדולה.
פעילות השדולה > מנהלים לאורך השנים

יושבת ראש הראשונה של השדולה הייתה אליס שלוי. היא כיהנה בתפקיד בין השנים 1984–1997 ו-2000–1998. עו"ד רבקה מלר אולשיצקי כיהנה למשך שנה 1997–1998. החל משנת 2000 ועד שנת 2012 כיהנה רינה בר-טל. יפה ויגודסקי החליפה אותה בתפקידה עד שנת 2016 ואותה החליפה אלה אלקלעי עד 2017. עינת פישר לאלו כיהנה בין 2021 ל-2022 ואותה החליפה בנובמבר 2022 הדס דניאלי. ביולי 2024 נבחרה פרופסור דפנה הקר לתפקיד והחליפה את הדס דניאלי.
הישגים

בין הישגי השדולה נמנים מספר מיזמים זמניים מהעבר, אשר תרמו לשיח הציבורי בענייני מגדר וזכויות נשים במקומות עבודה, וכן קידום ופיתוח מסלולי קריירה לסטודנטים וסטודנטיות צעירים. מיזמים בולטים מונים את מיזם "Unico", מיזם "זינוק", מיזם "אשת חיל" ו"תוכנית נ.מ.ש".
עתירה לבג"ץ שהגישה שדולת הנשים הובילה לפסק דין שביטל שלושה מינויים של גברים לגופים ממשלתיים, כדי שהשרים הממנים ייבחנו גם מועמדות למשרות אלה. זהו פסק דין ראשון בנושא העדפה מתקנת לנשים.
הוקרה

ב-2013 זכתה השדולה בפרס יושב-ראש הכנסת לאיכות החיים.
בשנת 2019 הוענק לשדולה פרס ראשת הממשלה גולדה מאיר,
ראו גם

פמיניזם בישראל
הערות שוליים

↑  גרינפטר מרלן-אביבה, "קטליסט" לקידום הזדמנויות לנשים – הגיע לישראל, אתר The Epoch Times, 26/03/2011. ראו גם סרטון תדמית
↑  יעל ברנובסקי, ביטול מינוי המנכ"ל: "נשים יכולות להפסיק לפחד", באתר ynet, 20 באפריל 2009
↑  בג"ץ 5158/09 יעל ארן ושדולת הנשים בישראל נ' ממשלת ישראל ואחרים, ניתן ב-7 בינואר 2010
↑  חדשות כיפה, ‏בית המשפט אסר על עיריית עפולה לקיים הפרדה מגדרית בהופעת זמר חסידי,  באתר כיפה, 18 באוגוסט, 2019
↑  עדי חשמונאי, חוזרים ללימודים, באתר ישראל היום, 12 באוגוסט 2019
↑  אלי אשכנזי, יואב איתיאל, יקי אדמקר ודניאל דולב‏, במהלך ההופעה בעפולה: העליון ביטל את ההחלטה לאשר את קיומה, באתר וואלה, 15 באוגוסט 2019
↑    יאיר קראוס, ‏ראש עיריית עפולה נגד שדולת הנשים: "פגעו בציבור שלם", בעיתון מקור ראשון, 8 בנובמבר 2019
↑  קלמן ליבסקינד, ‏בעפולה לא ראינו מאבק לשוויון נשים, אלא מלחמה נגד חרדים, באתר מעריב אונליין, 17 באוגוסט 2019
↑  לפיד: "מחזק את החלטת השופטים. כאן זה לא איראן", באתר "סרוגים", 11 באוגוסט 2019
↑  אורי בלאו, לאן באמת הולכים כספי התרומות, באתר הארץ, 2 בינואר 2010
↑  שדולת הנשים - נושאות תפקיד בעבר, באתר www.iwn.org.il (ארכיון)
↑  בג"ץ 453/94 שדולת הנשים בישראל נ' ממשלת ישראל, ניתן ב-1994;
* דפנה ברק-ארז, תקדימיוֹת - נשים קובעות תקדים במשפט הישראלי, כנרת, זמורה, דביר, 2024, הפרק "איך ממנים לתפקידים בכירים?", עמ' 149–153
↑  פרס גולדה מאיר, באתר של מכון גולדה מאיר למנהיגות וחברה
חתונת השנאה

| --- | --- |

 מיקום:  אולם האירועים "שירת ירושלים", רחוב כנפי נשרים 64, גבעת שאול
 עיר:  ירושלים
 מדינה:  ישראל
 תאריכים:  7 בדצמבר 2015 
 עילה:  חתונה יהודית
 תוצאה:  13 כתבי אישום בעבירות של הסתה, החזקת נשק והפרת צווי הרחקה  5 חודשי עבודות שירות, 4 חודשי מאסר על תנאי ועוד 2,000 שקל קנס נגזרו על דניאל פינר  4 חודשי עבודות שירות 3 חודשי מאסר על תנאי ועוד 2,000 שקל קנס על החתן יקיר אשבל, שמוליק פיין ויהוידע סוכי  220 שעות שירות לתועלת הציבור, 3 חודשי מאסר על תנאי ועוד 2,000 שקל קנס נגזרו על נוה טל  200 שעות שירות לתועלת הציבור, 3 חודשי מאסר על תנאי ועוד 2,000 שקל קנס נגזרו על דוב מורל  180 שעות שירות לתועלת הציבור, 3 חודשי מאסר על תנאי ועוד 2,000 שקל קנס נגזר על צבי יהודה זלטקין  120 שעות לטובת הציבור וקנס כספי על שניים מהנאשמים הקטינים  80 שעות לטובת הציבור וקנס כספי נגזרו על שני קטינים נוספים
 משתתפים
 כ-500 משתתפים בחתונה, ביניהם הזמר סיני תור ואיתמר בן גביר
 he
 → הפיגוע בדומא
 
חתונת השנאה (כונתה גם ריקוד הסכינים) הייתה חתונה יהודית שנערכה בירושלים בדצמבר 2015, במהלכה צולמו החוגגים רוקדים ומנופפים בסכינים וכלי נשק אחרים, כשאחד מהם נראה דוקר שוב ושוב את תמונתו של הפעוט שנרצח בפיגוע בדומא, עלי דוואבשה.
סרטון המציג את המאורע התפרסם בכלי תקשורת רבים בישראל, ועורר סערה ציבורית. באוקטובר 2016 הוגש כתב אישום כנגד 13 משתתפים בחתונה, בעבירות של הסתה, החזקת נשק והפרת צווי הרחקה, ובמהלך השנים הורשעו עשרה מהנאשמים וזוכה אחד הקטינים והזמר סיני תור.
רקע: הפיגוע בדומא

ב-31 ביולי 2015 השליך מחבל יהודי בקבוקי תבערה לעבר שני בתי מגורים בעיירה הפלסטינית דומא שביהודה ושומרון. כתוצאה מההתלקחות עלה ביתה של משפחת דוואבשה באש. עלי, בן השנה וחצי, נהרג במקום, שני הוריו מתו מפצעיהם לאחר מכן, ואחיו בן הארבע נפצע אנושות.
הפיגוע עורר ביקורת ציבורית גדולה וגרר גינויים מאישי ציבור רבים, בהם נשיא מדינת ישראל, ראובן ריבלין, ראש ממשלת ישראל, בנימין נתניהו, ראש האופוזיציה יצחק הרצוג, והרבנים יעקב אריאל, אורי שרקי, אליעזר מלמד ויואל בן נון.
התארגנויות לחתונה

זמן קצר לאחר שנעצרו מספר חשודים בביצוע הרצח בבית משפחת דוואבשה, התקיימו הכנות לחתונת בני זוג מהימין הקיצוני, במהלכם הודפסו תמונותיהם של בני משפחת דוואבשה: סעד, ריהאם והפעוט עלי, כפי שפורסמו בכלי התקשורת לאחר הפיגוע בכפר דומא. התמונות הודפסו על דפי A4 והודבקו על קרטונים שאליהם חוברו קרשים כך שניתן יהיה להניפם כשלטים בחתונה.
חתונת השנאה

החתונה התקיימה ב-7 בדצמבר 2015 באולם האירועים "שירת ירושלים", בשכונת גבעת שאול שבירושלים. בחתונה השתתפו כחמש מאות בני אדם, ובמהלכה, שר אחד הנאשמים, הזמר והמלחין סיני תור, את השיר "יבנה המקדש". תור שר את השיר תוך כדי הוספת המילים "ישרף, ישרף המסגד" וכן "יתפוצץ, יתפוצץ המסגד". במהלך השמעת השיר, רקד אחד המשתתפים, דניאל צבי משה פינר, כאשר על חולצתו הכיתוב "אין ערבים אין פיגועים" והניף בידו חולצה שעליה נראה סמל ארגון הטרור היהודי "כך".
בהמשך האירוע החל תור לשיר את שירו של דב שורין, "זכרני נא": ”זכרני נא וחזקני נא אך הפעם הזה האלוהים ואנקמה נקם אחת משתי עיני מפלשתים”, כשמעת לעת החליף את המילה "פלשתים" ב"פלסטין". כמו כן שר את פסוק כ"א ממזמור ק"ד בספר תהילים: ”הכפירים שואגים לטרף ולבקש מאל אוכלם”, בעוד הוא מוסיף את המילים "ריבונו של עולם אנחנו עוד רעבים".
המשתתפים החלו לרקוד, כשחלקם מניפים את תמונות משפחת דוואבשה וכן שני רובים צה"ליים מסוג M16 ו-M4, אקדחים ואקדחי דמה, סכינים, ובקבוקי זכוכית אשר הוכנסו לתוך פייתם בדים כך שידמו בקבוקי תבערה. אחדים מהרוקדים רקדו כשהם רעולי פנים. במהלך הריקוד דקרו אחדים מהם פעם אחר פעם את תמונות משפחת דוואבשה באמצעות סכינים ואחרים הציתו וקרעו את התמונות. חלק מאוחזי הנשק אף דרכו את נשקם. לאחר תום השמעת שני השירים האמורים פסקו המעשים וחגיגת החתונה המשיכה באופן שגרתי.
תיעוד האירוע

סרט החתונה המקורי הוחרם בידי בלשי משטרת ישראל במטרה לזהות דרכו נערים המפרים צווי הרחקה מנהליים.
תיעוד האירוע > הקרנת התיעוד בקבינט

לטענתו של עורך הדין חג'בי, התיק נגד הנאשמים בפרשה "נולד בחטא" מסיבות פוליטיות בלבד בכדי להסיט את הדיון הציבורי מהעינויים בפרשת דומא. על פי בקשתו זומן שר הביטחון דאז, רב-אלוף במילואים בוגי יעלון, להעיד כעד הגנה במשפטם של נאשמי חתונת השנאה. בעדותו, שניתנה ב-5 במאי 2021, העיד יעלון כי לאחר שהקבינט המדיני־ביטחוני לא האמין שיהודים הם שביצעו את הפיגוע בדומא, ביקש ראש ממשלת ישראל בנימין נתניהו להביא את הסרטון המדובר ולהציגו בפני חברי הקבינט כדי לשכנעם שאם מראות כאלה אפשריים, ייתכן גם רצח ערבים על ידי יהודים. יעלון ציין כי החשש הגדול בהצגת הסרטון היה ממקרה של פיגוע נוסף. לדבריו, הסרטון הוצג בקבינט גם כדי לשכנע את השרים בצורך לאשר עינויים בחקירתם של חשודי הפיגוע בדומא. בנוסף אמר יעלון כי הראה את הסרטון לראשי יש"ע במטרה לשכנע שמדובר בבני נוער הזקוקים לטיפול, וכדי להבהיר לקבוצות שונות בציבור, שהעלו ספקות האם יהודים הם שביצעו את ההצתה בדומא, שהדבר אפשרי. על פי העיתונאי רועי שרון יעלון הקרין את התיעוד גם לראשי מועצת יש"ע על מנת לשכנעם לשתף פעולה עם השב"כ.
תיעוד האירוע > הדלפת התיעוד לתקשורת

| 0 | 1 | 2 |
| --- | --- | --- |
| ” | הדקירה הפכה לדימוי המזוהה ביותר עם הטרור היהודי של השנים האחרונות. | “ |

|  – רחלי רוטנר, ‏פעם רקדתי עם תמונת התינוק שנשרף בדומא. היום אני ליברל ופמיניסט, באתר ‏מאקו‏, 22 בדצמבר 2016 |  – רחלי רוטנר, ‏פעם רקדתי עם תמונת התינוק שנשרף בדומא. היום אני ליברל ופמיניסט, באתר ‏מאקו‏, 22 בדצמבר 2016 |  |
ב-24 בדצמבר 2015 חשף רועי שרון בחדשות ערוץ 10 סרטון המציג את המאורע. הסרטון התפרסם בהמשך בכלי תקשורת רבים בישראל, ובעיתונות היהודית והמוסלמית ברחבי העולם.
תיעוד האירוע > הדלפת התיעוד לתקשורת > מקור התיעוד

שרון טען כי קיבל את הסרטון באמצעות הודעת וואטסאפ מידיו של גורם שנכח בחתונה וביקש שפרטיו יישארו חסויים. זאת לאחר שגורמים בפרקליטות המדינה, בשב"כ, במשטרה ובמשרד הביטחון סירבו להעביר לו את התיעוד שהיה להם מהאירוע.
תיעוד האירוע > הדלפת התיעוד לתקשורת > הבקשה לחשיפת המתעד

ב-3 בספטמבר 2017, דחה בית המשפט לנוער בירושלים את עתירת אחד הקטינים שהשתתפו בחתונת השנאה בדרישה לחייב את רועי שרון לחשוף את מקור הסרטון. בית המשפט קבע כי לא קיימת סיבה משמעותית המצדיקה פגיעה בביטחון המקור. שרון עצמו לא הועמד לדין ולא שימש כעד תביעה.
תיעוד האירוע > תיעודים נוספים מהחתונה

בפברואר 2017 התפרסם בחדשות 10 תיעוד של טקס החופה בחתונת השנאה, במהלכו נראה הרב דניאל סטבסקי מברך את העצורים החשודים בהצתת הבית בדומא.
תגובות

| 0 | 1 | 2 |
| --- | --- | --- |
| ” | אני חייב להיות נגד דומא? אני לא יכול לדבר בעד זה? לא אכפת לי מדומא, אכפת לי מיהודים שנרצחים. | “ |

|  – לני גולדברג, אבי הכלה מחתונת השנאה |  – לני גולדברג, אבי הכלה מחתונת השנאה |  |
עם חשיפת תיעוד החתונה הושמעו כנגדה גינויים מכל קצוות הקשת הפוליטית בישראל; ראש ממשלת ישראל בנימין נתניהו אמר כי התמונות המזעזעות מראות את פניה האמיתיות של קבוצה המהווה סכנה לחברה הישראלית ולביטחון ישראל והוסיף כי "איננו מוכנים לקבל אנשים שכופרים בחוקי המדינה ואינם רואים עצמם כפופים להם". יו"ר האופוזיציה יצחק הרצוג התבטא כי החוגגים הם מטורפים ועלובי נפש, אשר שכחו מה זה להיות יהודים, מביישים את הכיפה, את הטלית ואת שם השם. הוא הוסיף כי מי שרוקד בחתונה וחוגג רצח של תינוק בשנתו הוא לא יהודי ולא ישראלי, וצריך לסגור אותו מאחורי סורג ובריח במהירות האפשרית. השר אריה דרעי אמר שהגיע הזמן לומר לאותם טרוריסטים: "אין חלקנו עמכם, יהודים לא נהגו מעולם כך, לא נוהגים כך, ולא ינהגו כך". יו"ר הכנסת, יולי אדלשטיין, הצהיר כי הלך רוח זה ראוי להוקעה ולטיפול שורש, וכי הוא מקעקע את המוסר היהודי והאנושי ואף עלול להמיט אסון על מפעל ההתיישבות עצמו.
הרב הראשי לישראל, דוד לאו, אמר כי מעשים שכאלו הם אינם דרך היהדות, אלא התנכרות והתנערות מערכי העם היהודי, מתורת ישראל ומייחודיותו של העם היהודי. הוא אמר גם כי על ההורים והמחנכים לקחת על עצמם את המשימה, יחד עם גורמי החוק, ולעשות הכל כדי למנוע הזדהות מחרידה עם מעשי טרור ורצח מחרידים שכאלו.
על פי דו"ח השנאה לחודש דצמבר 2015 שפורסם על ידי קרן ברל כצנלסון, רובם של הגולשים ברשתות החברתיות, כ-78% מהם, התרעמו על חתונת השנאה ושיתפו את תחושותיהם ברשת ב-24 שעות שלאחר פרסום הסרטון.
הוריו של החתן, שחר ודגנית אשבל, גינו את המעשה והצהירו כי לא היו מודעים לנעשה. האב התבטא כי אם הם היו יודעים על הנעשה, היו עוצרים במקום, וכי הוא היה עולה לבמה ואומר שזה נעשה לא בהסכמתם ושהם מתנגדים לכל זה.